西华山陈抟高卧・煞尾
作者：马致远
朝代：元

paragraphs: 俺那里云间太华烟霞细，鼎内还丹日月迟；山上高眠梦寐稀，殿下朝元剑佩齐；玉阙仙阶我曾履，王母蟠桃我曾吃，欲醉不醉酒数杯，上天下天鹤一只；有客相逢问浮世，无事登临叹落辉；危坐谈玄讲《道德》，静室焚香诵《秋水》；滴露研朱点《周易》，散诞逍遥不拘系。
赴召离山到朝里，央及陈抟受宣敕。
送上都堂入八位，掌管台衡总百揆。
御史台纲索省会，六部当该各详细；攘攘垓垓不伶俐，是是非非无尽期。
好教我战战兢兢睡不美。
(下)。